钦定古今图书集成/明伦汇编/氏族典/第110卷 > 崔敞
## 钦定古今图书集成/明伦汇编/氏族典/第110卷 > 崔敞

按《魏书崔元伯传》：“武城公宽子衡，衡子敞，字公世，袭
爵，例降为侯。自谒者仆射出为平原相。敞性狷急，与
刺史杨椿迭相表列，敞坐免官。世宗初，为钜鹿太守。
弟朏之逆，敞为黄木军主韩文殊所藏，其家，悉见籍
没。正光中，普释禁锢。敞复爵齐郡侯，拜龙骧将军、中
散大夫。孝昌中，赵郡太守，卒。”